שמריהו טלמון

שמריהו טַלְמוֹן (28 במאי 1920 – 15 בדצמבר 2010) היה פרופסור בחוג למקרא באוניברסיטה העברית בירושלים וראש מפעל המקרא, חתן פרס ישראל לחקר המקרא לשנת ה'תשנ"ז (1997). נודע בין השאר בזכות מחקריו בביקורת נוסח המקרא.

== תולדות חיים ==
נולד בשם שמריהו זלמנוביץ בעיר סְקֶרְנֶביץ (Skierniewice) שבמרכז פולין ב-1920. למד בגימנסיה הריאלית היהודית-רפורמית בברסלאו, אז בגרמניה של ימי רפובליקת ויימאר ואחר כך גרמניה הנאצית. בשנת 1939 הוחזק שלושה חודשים במחנה הריכוז בוכנוואלד, עד שלבסוף עלה בידו לעלות לארץ ישראל באותה שנה. לאחר עלייתו החל ללמוד באוניברסיטה העברית. בשלהי המנדט הבריטי נשלח למחנות המעצר בקפריסין שם לימד במסגרת סמינר רוטנברג, בית ספר להשכלת מבוגרים שהפעילה קבוצת סטודנטים ומורים מן האוניברסיטה העברית. עם שובו מקפריסין לחם במלחמת העצמאות על הגנת ירושלים.

בשנת 1955 קיבל תואר דוקטור באוניברסיטה העברית, על עבודה בהדרכתו של יצחק אריה זליגמן בנושא "כפלי גרסה: תופעת יסוד בתולדות המסירה של נוסח המקרא". בשנת 1957 נתמנה למרצה בחוג ובהמשך כיהן כראש החוג. בשנת 1974 היה לפרופסור מן המניין. הוא כיהן כדיקן הפקולטה למדעי הרוח באוניברסיטה העברית וכרקטור אוניברסיטת חיפה בראשית ימיה. בשנת 1988 יצא לגמלאות והיה לפרופסור אמריטוס. לאחר פרישתו היה לעורך הוצאת מפעל המקרא בירושלים.

מאשתו הראשונה, הסוציולוגית פרופסור יונינה גרבר-טלמון, הותיר אחריו שתי בנות. עם אשתו השנייה, הסוציולוגית פרופסור פנינה מורג טלמון, גידל את בנותיה מנישואים קודמים.

אוסף על שמו שמור בספרייה הלאומית<ref></ref>.

== מספריו ==
* דרכי הסיפור במקרא / לפי הרצאותיו של ד"ר ש. טלמון (בעריכת גבריאל גיל), ירושלים: האוניברסיטה העברית, הפקולטה למדעי הרוח, תשכ"ה.
* מחקרים בספרות קומראן, ירושלים: האוניברסיטה העברית בירושלים, הפקולטה למדעי הרוח – החוג למקרא, תשמ"ה.
* ירושלים במקרא ובמקורות ישראל (עם זאב ספראי), ירושלים: בית הנשיא, תשנ"ז-1996.

==לקריאה נוספת==
* יונתן בן-דב, 'פרופ' שמריהו טלמון ז"ל (1920–2010)', שנתון לחקר המקרא והמזרח הקדום כא (תשע"ב), עמ' 13–17
* מיכאל סגל, 'פרופ' שמריהו טלמון ז"ל (1920–2010)', שם, עמ' 19–21

==קישורים חיצוניים ==
* ד"ר מיכאל סיגל, [http://mikrarevivim.blogspot.co.il/2013/12/blog-post_21.html מורשתו של שמריהו טלמון]
* [http://jewishhistory.huji.ac.il/Profs/HU/bible/talmon.htm שמריהו טלמון], במרכז דינור לחקר תולדות עם ישראל
* [http://www.huji.ac.il/dataj/controller/ihoker/MOP-STAFF_LINK?sno=737750&Save_t=talmon שמריהו טלמון], באתר האוניברסיטה העברית בירושלים
** [https://web.archive.org/web/20090626023539/http://jewish.huji.ac.il/faculty/bible_faculty/talmon.html דיוקנו], במכון למדעי היהדות ע"ש מנדל
* [http://www.dfscott.com/authors/Shemaryahu%20Talmon.htm ביוגרפיה ותמונת דיוקנו] 
* [http://mikranet.cet.ac.il/pages/sub.asp?author=1378 מאמרים לקריאה מאת שמריהו טלמון], באתר מקראנט
* שמריהו טלמון, [http://www.daat.ac.il/DAAT/history/hevra/tfisat-2.htm תפיסת המדינה ורעיון המלוכה בתקופת המקרא], אתר דעת
* 
* פרופ' שלום פאול, [http://mikrarevivim.blogspot.com/2010/12/blog-post_325.html הספד על שמריהו טלמון ]
* [http://www.hartman.org.il/Publication_Bookshelf_View_Eng.asp?Article_Id=25 שמריהו טלמון תרם ספריה בת 10,000 ספרים למכון שלום הרטמן]
* 
* 

==הערות שוליים==

קטגוריה:חוקרי מקרא ישראלים
קטגוריה:זוכי פרס ישראל לחקר המקרא
קטגוריה:סגל האוניברסיטה העברית בירושלים: מקרא
קטגוריה:אסירים במחנה הריכוז בוכנוואלד
קטגוריה:ישראלים ילידי פולין
קטגוריה:אנשי העלייה החמישית
קטגוריה:בעלי תואר דוקטור מהאוניברסיטה העברית בירושלים
קטגוריה:יהודים הקבורים בהר המנוחות
קטגוריה:ישראלים שנולדו ב-1920
קטגוריה:ישראלים שנפטרו ב-2010